98. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ - ΑΝΑΠΤΥΞΗΣ Αριθ. Φ2/919 της 10-27 Ιουλ.2000 (ΦΕΚ Β΄935) Διατήρηση Ειδικού Λογ/σμού Μέτρων και Σταθμών και μεταφορά μέρους των πόρων του στα έσοδα του Κρατικού Προϋπολογισμού. Έχοντας υπόψη: 1. Το Π.Δ. 27/96 «Συγχώνευση Υπουργείων Τουρισμού, Βιομηχανίας Ενέργειας και Τεχνολογίας και Εμπορίου» (ΦΕΚ 19/Α΄/1-2-96). 2. Το Π.Δ. 57/96 «Σύσταση Γεν. Γραμματείας Εμπορίου στο Υπ. Ανάπτυξης και καθορισμός των αρμοδιοτήτων της» (ΦΕΚ 51/Α΄/18-3-96). 3. Το Π.Δ. 524/78 (άρθρο 8) «περί κωδικοποιήσεως εις ενιαίον κείμενον των ισχυουσών διατάξεων των αναφερομένων εις την εισαγωγή εν Ελλάδι του Διεθνούς Συστήματος Μέτρων και Σταθμών» (ΦΕΚ 112/Α΄/15-7-78). 4. Τις διατάξεις του άρθρου 4 του Ν. 2771/99 «Περί Ειδικών Λογ/σμών και άλλες διατάξεις» (ΦΕΚ 280/Α΄/ 16-12-99). 5. Την με αριθ. πρωτ. 303/5-5-2000 απόφαση του Πρωθυπουργού και του Υπουργού Ανάπτυξης «Ανάθεση Αρμοδιοτήτων στους Υφ/ργούς Ανάπτυξης Αλέξανδρο Καλαφάτη και Μαρία - Ελένη Αποστολάκη» (ΦΕΚ 594/Β΄/ 5-5-2000). 6. Το με αριθμ. Πρωτ. Β2-825/23-3-2000 έγγραφο του Υπουργού Ανάπτυξης προς το Γεν. Λογιστήριο του Κράτους (Δ/νση 24η) αναφορικά με διατήρηση του ειδικού Λογ/σμού Μέτρων και Σταθμών. 7. Το γεγονός ότι με την έκδοση της απόφασης αυτής δεν προκαλείται δαπάνη στον Κρατικό Προϋπολογισμό. 8. Την αρ. 1039386/441/Α0006/2000 κοινή απόφαση του Πρωθυπουργού και του Υπουργού Οικονομικών, για την ανάθεση αρμοδιοτήτων, αποφασίζουμε: 1. Τη διατήρηση του Ειδικού Λογ/σμού Μέτρων και Σταθμών που τηρείται στην Εθνική Τράπεζα με αριθ. 540037 - 62, επειδή πληρούνται οι προϋποθέσεις του άρθρου 4 του Ν. 2771/99. 2. Τη μεταφορά εκ του ειδικού λογαριασμού Μέτρων και Σταθμών στα έσοδα του Κρατικού Προϋπολογισμού κατ’ έτος ποσοστού 10% επί των ετησίων εσόδων του λογαριασμού αυτού. Η μεταφορά αυτή θα γίνεται στις 30 Σεπτεμβρίου κάθε έτους. 3. Οι διατάξεις της παρ. 2 της παρούσης εφαρμόζονται το πρώτον για την οικονομική χρήση του έτους 2000. 4. Το διαχειριστικό όργανο του ανωτέρω λογαριασμού συντάσσει κάθε έτος Προϋπολογισμό, σύμφωνα με σχετική εγκύκλιο του Υπουργείου Οικονομικών, καθώς και Απολογισμό, οι οποίοι συνυποβάλλονται προς έλεγχο και αξιολόγηση στο Υπουργείο Οικονομικών (Γενικό Λογιστήριο του Κράτους) ταυτόχρονα με τον Προϋπολογισμό του φορέα που εποπτεύει τον Ειδικό Λογαρισμό. Η μη έγκαιρη υποβολή του εντός των προθεσμιών που θέτει το Γενικό Λογιστήριο του Κράτους αναστέλλει αυτομάτως τη λειτουργία του λογαριασμού. 